EkBass/fiwiki-20250220-pages-articles huggingface dataset:
1 puhelu tullut

1 puhelu tullut () on vuonna 2003 ensi-iltansa saanut Takashi Miiken ohjaama japanilainen kauhuelokuva. Elokuvassa ihmiset saavat itseltään kammottavia ääniviestejä, jotka on päivätty kolme päivää aikaisemmaksi. Vuonna 2007 elokuvasta tehtiin englanninkielinen uudelleenfilmatisointi One Missed Call – puhelu kuolemalta. == Tarina == Elokuvassa opiskelija Yumin (Ko Shibasaki) ystävät alkavat saada outoja ääniviestejä puhelimeen. Puhelut tulevat vastaanottajalta itseltään, mutta viestien päivämäärä on kolme päivää aikaisempi, ja vastaanottaja kuulee viestin lopussa oman kiljumisensa. Kolme päivää myöhemmin hän kokee kammottavan lopun. Kun Yumin kaksi ystävää on kuollut hän tapaa Hiroshin (Shinichi Tsutsumi) jonka sisar on kuollut samanlaisella tavalla, ja he yrittävät yhdessä saada selvitettyä niiden lähteen ja pysäytettyä puhelut, mutta eivät ehdi ajoissa. Pian sen jälkeen Yumille tulee ääniviesti. == Näyttelijät == Lähde: Viitattu 30.5.2021. == Vastaanotto == Film-O-Holicin Aino Harvolan mukaan elokuva on oikeasti pelottava, vaikkakin lähtökohdiltaan epäuskottava. == Lähteet == == Aiheesta muualla == * * * Luokka:Japanilaiset kauhuelokuvat Luokka:Vuoden 2003 japanilaiset elokuvat
Naftifiini

Naftifiini (C21H21N) on allyyliamiineihin kuuluva lääkeaine. Yhdistettä käytetään eräiden ihon sieni-infektioiden hoitoon. ==Käyttö== Naftifiini on ensimmäinen markkinoille tullut allyyliamiineihin kuuluva lääke. Sitä käytetään jalkasienen, nivussilsan tai vartalon silsan hoitoon. Se tappaa Epidermophyton-, Trichophyton- ja Microsporum-suvun sienet. Hiivoja kuten Candida-suvun lajeja vastaan yhdiste ei ole yhtä tehokas ja ainoastaan haittaa niiden kasvua. Naftifiinin vaikutus perustuu ergosterolien synteesin estoon estämällä skvaleenimono-oksigenaasientsyymin eli skvaleeniepoksidaasin toimintaa. Naftifiinia käytetään ainoastaan topikaalisesti voiteena, jossa sitä on tyypillisesti 1 %. Naftifiini on yleisesti hyvin siedetty lääkeaine. Sivuvaikutuksina voi esiintyä lievää ihon kirvelyä, polttelua tai punoitusta ja hyvin harvoin allergista ihottumaa. ==Synteesi== Naftifiinisynteesin lähtöaineena on 1-naftyylimetyyliamiini, joka reagoi formamidin ja natriumdivetyfosfaatin kanssa N-metyyli(1-naftyylimetyyli)amiiniksi. Tämä välituote reagoi edelleen emäksisissä olosuhteissa (E)-3-kloorifenyylipropeenin kanssa muodostaen naftifiinia. ==Lähteet== Luokka:Sienilääkkeet
Anton Moberg

Anton Moberg (10. helmikuuta Turku 1840 – 25. marraskuuta 1907 Helsinki) oli aktiivinen suomalaisen purjehdusurheilun varhainen edistäjä. Moberg oli yksi Helsingfors Segelsällskapetin perustajista vuonna 1892–1893 ja toimi seuran toisena kommodorina 1894–1899 Alvar Vervingin jälkeen. Moberg halusi luoda edellytykset purjehdusurheilulle muillekin kuin hyvävaraisille helsinkiläisille. Keskiluokan pursiseura HSS syntyikin tuolloisen yläluokkaisen NJK:n ja aloitteesta Mobergin avittamana. Moberg toimi ennen HSS:n perustamista NJK:n kommodorina 1884–1885 ja varakommodorina 1885–1887 sekä 1892–1893. Moberg kuului turkulaiseen merimiessukuun, mutta valitsi ammattisotilaan uran ja päätyi yliluutnantiksi Venäjän armeijaan. Hän vietti suuren osan urastaan Vilnassa. Palattuaan Suomeen 1870-luvun lopulla hän siirtyi hovineuvokseksi Helsinkiin ja osallistui aktiivisesti NJK:n toimintaan. Hänen oma purtensa oli kilparadoilla tuttu Estrella. Vuonna 1893 perustettu HSS vuokrasi kaupungilta Mobergin itsenäisellä päätöksellä Liuskasaaren. Pursiseura muutti vuonna 1896 Merisatamanrannalta Liuskasaareen, joka siitä lähtien on toiminut seuran kotisatamana. == Lähteet == Luokka:Suomalaiset purjehtijat Luokka:Vuonna 1840 syntyneet Luokka:Vuonna 1907 kuolleet
Answer That and Stay Fashionable

Answer That and Stay Fashionable on yhdysvaltalaisen rock-yhtye AFI:n debyytti-studioalbumi. Se julkaistiin alun perin 1. elokuuta 1995, ja se julkaistiin uudelleen 22. huhtikuuta 1997. == Kappaleet == Luokka:Vuoden 1995 esikoisalbumit Luokka:AFI:n albumit
KF Skënderbeu Korçë

Klubi Futbollistik Skënderbeu Korçë on jalkapalloseura Korçën kaupungista ja se pelaa Albanian korkeimmalla sarjatasolla Kategoria superioressa. Seura on perustettu 1909. Korçë on voittanut Albanian mestaruuden kuudesti: 1933, 2011, 2012, 2013, 2014 ja 2015. ==Lähteet== ==Aiheesta muualla== *Viralliset kotisivut s Luokka:Vuonna 1909 perustetut urheiluseurat Luokka:Korçën maakunta
Lennart Forsén

Lennart Forsén (7. helmikuuta 1889 Kokkola – 1943) oli suomalainen kemisti- insinööri. Hän toimi Suomessa useissa teollisuusyrityksissä, kunnes muutti 1931 Ruotsiin. Siellä hän toimi vuodesta 1939 Tukholman teknillisen korkeakoulun professorina.Otavan Iso tietosanakirja, Otava 1968, osa 2, p. 1449Toht.-ins. Lennart Forsén 50-vuotias, Helsingin Sanomat, 07.02.1939, nro 36, s. 6, Kansalliskirjaston digitaaliset aineistot Forsén pääsi ylioppilaaksi 1906 ja hän valmistui diplomi-insinööriksi Zürichin teknillisestä korkeakoulusta 1910 sekä pari vuotta myöhemmin tohtori-insinööriksi samasta korkeakoulussa. Forsén oli Pietarsaaren sokeritehtaan kemistinä 1912–1913, Paraisten Kalkin kemistinä 1913–1915 ja Lohjan Kalkin kemistinä 1925–1931. Hän johti Åströmin tehtaita Turussa 1916–1919 ja 1921–1924. Vuodesta 1931 alkaen Forsén oli Skånska Cement Ab:n pääkemistinä Malmössä Ruotsissa. Forsén oli Åbo Akademin kemiallis-teknillisen tiedekunnan perustamisen alkuunpanija ja hän hoiti Åbo Akademin kemiallis-teknologian professorin virkaa väliaikaisesti 1921–1922. Forsén kehitti 1930-luvulla Siporex-kevytbetonin.Rakentaja.fi ==Lähteet== Luokka:Suomalaiset kemistit Luokka:Ruotsalaiset professorit Luokka:Vuonna 1889 syntyneet Luokka:Vuonna 1943 kuolleet
Räjähdekeskus

Räjähdekeskus (lyhenne RÄJK) on Suomen puolustusvoimiin kuuluva räjähdealan toimintaa ja koeammuntoja hoitava laitos. Se aloitti toimintansa vuoden 2013 alussa. Laitoksen edeltäjä oli Räjähdelaitos vuoden 2012 loppuun. Räjähdekeskukselle kuuluu räjähteiden eli räjähdysaineiden valmistus, niiden kunnonvalvonta ja hävittäminen. Varastotoiminnot siirtyvät maavoimien neljän huoltorykmentin vastuulle. ==Organisaatio== Räjähdekeskus on hallinnollisesti osa Puolustusvoimien Logistiikkalaitosta. Keskuksen 1. johtajana toimi everstiluutnantti Pertti Kuokkanen. Hänen seuraajanaan ovat toimineet evl Teemu Ruuskanen ja ins-evl Vesa Kivelä. Räjähdekeskuksen hallinto-osasto toimii Ähtärin Inhassa, jossa on aikaisemmin toiminut Ähtärin varikon hallinto-osasto. Lisäksi keskukseen kuuluu tekninen osasto, johon kuuluvat seuraavat toimipisteet: * Haapajärven toimipiste – HAAPJ/RÄJK (entinen Haapajärven varikko) Haapajärvellä * Keuruun toimipiste – TEKN-OS KEU/RÄJK (entinen Keuruun varikko) Keuruulla 31.12.2013 saakka * Ähtärin toimipiste – ÄHT/RÄJK (entinen Ähtärin Varikko) Ähtärissä sekä * Niinisalon toimipiste – NII/RÄJK Niinisalossa. Kankaanpään Niinisalon varuskunnassa sijaitseva toimipiste on käytännössä entinen Koeampumalaitos, joka lakkautettiin itsenäisenä laitoksena 31.12.2012. Toivakan ja Parkanon entisten varikoiden räjähdetuotanto siirretään muihin puolustusvoimien räjähdealan toimipisteisiin. Uuden hallintoyksikön perustamisesta tehtiin päätös joulukuussa 2011.http://www.defmin.fi/index.phtml?4874_m=4820&s;=655 ==Historia ja perinteet== Laitoksen edeltäjä Räjähdelaitos oli perustettu vuonna 2008 ja toimi vuoden 2012 loppuun. Räjähdekeskuksen kunniamarssi on Toivo Kuulan säveltämä ja Eino Leinon sanoittama Vapaa kansa. Räjähdekeskus juhlii vuosipäiväänsä 12. toukokuuta. ==Muuta== Yksikköön kuuluu myös kolme ns. massaräjäytysaluetta, joista Hukkakeron räjäytysalue on valtakunnallinen ja sijaitsee Kittilän Pokassa ja kaksi muuta Keuruun varikon ja Ähtärin varikon yhteydessä (Palolammen varastoalue). Varikot toimivat tuotannon lisäksi myös merkittävinä varastopaikkoina ja logistiikkakeskuksina. ==Lähteet== * Viiskunta-lehti ===Viitteet=== Luokka:Maavoimien materiaalilaitos
Purppuravirrat 2 – Ilmestyskirjan enkelit

Purppuravirrat 2 – Ilmestyskirjan enkelit (; ) on vuonna 2004 ensi-iltansa saanut Olivier Dahanin ohjaama ranskalainen toimintatrilleri, jonka pääosissa ovat Jean Reno, Benoît Magimel ja Christopher Lee. Ilmestyskirjan enkelit on jännityselokuvan Purppuravirrat (2000) jatko-osa. == Juoni == Komisario Pierre Niemansin (Jean Reno) ranskalaisesta luostarista lähellä Saksan rajaa löytämä ruumis tuntuu viittaavan ritualistiseen uhraukseen ja jotain todella outoa ja isoa on tekeillä. Samaan aikaan nuori poliisikapteeni Reda (Benoît Magimel) törmää suuria tuskia kärsivään mieheen, jolla on täsmälleen sama DNA kuin Jeesus Nasaretilaisella. Reda saa pian selville, että hänen tutkimallaan tapauksella on suora yhteys Niemansin mieliharmiin. Kaikki todistusaineisto viittaa nyt siihen, että Ilmestyskirjan kuvaamat viimeiset ajat ovat käsillä. Onko Jumala menettänyt kärsivällisyytensä ihmiskunnan kanssa, ja onko Tuomiopäivä jo lähellä? Poliisikaksikolla on myös vahva vastustaja, julma natsirikollinen Heinrich von Garten (Christopher Lee). == Näyttelijät == == Tuotanto == Purppuravirrat 2 – Ilmestyskirjan enkelit kuvattiin Ranskassa Lavaudieun Le Bourgissa, Aulnatissa, Beulotte-Saint-Laurentissa, Brieyssä, Luxeuil-les-Bainsissa, Faucogney-et-la-Merissä, Hayangessa, Herserangessa, Pontoisessa, Gif-sur-Yvettessa, Bry-sur-Marnessa ja Vosgesissa sekä Luxemburgin Esch-sur-Alzettessa ja Saksan Baijerissa 30 miljoonan euron budjetilla. Elokuvan tuotanto alkoi 24. helmikuuta vuonna 2003 ja kesti kesäkuun 25. päivään asti. Ilmestyskirjan enkelit perustuu Jean-Christophe Grangén luomiin hahmoihin. Käsikirjoituksen laati Luc Besson, joka myös tuotti elokuvan Alain Goldmanin kanssa. Colin Towns sävelsi elokuvan musiikin. Christopher Lee hyväksyi roolinsa elokuvasta lähinnä sen takia, koska hän halusi työskennellä Jean Renon kanssa. == Julkaisu == Purppuravirrat 2 – Ilmestyskirjan enkelit sai ensi-iltansa kotimaassaan Ranskassa ja Belgiassa 18. helmikuuta vuonna 2004. Italiassa elokuva pääsi teatterilevitykseen 26. maaliskuuta 2004. Elokuva pääsi maailmanlaajuisesti teatterilevitykseen, mutta Yhdysvalloissa ja Isossa-Britanniassa elokuva julkaistiin suoraan DVD:lle; Yhdysvalloissa DVD julkaistiin 29. maaliskuuta 2005 ja Isossa-Britanniassa 25. huhtikuuta. Suomessa elokuva ilmestyi 24. syyskuuta 2004 Night Visions Film Festivalilla. Suomessa elokuva julkaistiin DVD:lle 26. tammikuuta 2005. == Lähteet == == Aiheesta muualla == * * * Luokka:Toimintatrillerit Luokka:Yliluonnolliset jännityselokuvat Luokka:Olivier Dahanin ohjaamat elokuvat Luokka:Vuoden 2004 ranskalaiset elokuvat Luokka:Ranskalaiset rikoselokuvat Luokka:Vuoden 2004 italialaiset elokuvat Luokka:Vuoden 2004 brittiläiset elokuvat Luokka:Brittiläiset rikoselokuvat
Henrik Forsius (pappi)

Henrik Forsius (13. tammikuuta 1733 Helsinki – 19. elokuuta 1813 Mikkeli) oli suomalainen rehtori ja kirkkoherra joka kirjoitti ensimmäisen Helsingin kaupungin historian. Luettu 6.11.2016. Forsiuksen vanhemmat olivat helsinkiläinen kauppias Henrik Forsius (k. 1745) ja Barbara Helena Skugge. Hän kävi Helsingin triviaalikoulua ja Porvoon lukiota ja pääsi ylioppilaaksi Turussa 1753. Forsius valmistui Turun akatemiasta filosofian kandidaatiksi ja maisteriksi 1757. Hänet vihittiin papiksi Porvoon hiippakunnassa 1760. Forsius oli Helsingin triviaalikoulussa vt. ylempänä kollegana vuosina 1756 ja 1759, vakinaisena konrehtorina vuodesta 1760 ja rehtorina vuodesta 1769. Mikkelin kirkkoherrana hän oli 1782–1813 ja lääninrovasti hänestä tuli 1782. Hän sai teologian kunniatohtorin arvon vuonna 1800. Hän kirjoitti Helsinkiä käsittelevän teoksen, joka on julkaistu suomeksi sarjassa Entisaikain Helsinki II (1937).Otavan Iso tietosanakirja, Otava 1968, osa 2, p. 1450 Henrik Forsius oli naimisissa vuodesta 1761 Vihdin kirkkoherran Jakob Malmin (1691–1772) tyttären Hedvig Malmin (k. 1826) kanssa. Heidän poikansa oli Porvoon lukion lehtori, teologian tohtori Gustaf Henrik Forsius (1780–1842). == Teoksia == * Speciminis Academici de Helsingforsia, Celebri Nylandiae Emporio, Pars Prior, [---] Præside Mag. Algotho A. Scarin, Histor. & philosoph. civ. Prof. [---] Publicæ ventilationi modestè submittit, Henricus Forsius, Helsinforsia- Nylandus, [---] ad d. VIII. Novembr. MDCCLV. Aboæ. 1755 (Forsiuksen latinankielinen väitöskirja Helsingin kaupungista) * Historisk och Oeconomisk Beskrifning öfwer Stapel-Staden Helsingfors uti Nyland, Sednare Delen, [---] under Oeconomiae Professorens [---] Hr. Pehr Kalms Inseende, för Lager- Krantzen utgifwen [---] den 21. Maji 1757, af Henric Forsius, Nyländninge. Åbo. 1757 (Forsiuksen ruotsinkielinen maisterinväitöskirja Helsingin kaupungista, ilmestynyt myös näköispainoksena, jonka liitteenä on Tuulikki Tenhon tekemä väitöskirjan suomennos, Markkinointi-instituutti, Helsinki 1978) * Då Sweriges, Göthes och Wendes stormäktigste, allernådigste konung, konung Gustaf den III:s, och ... drottning Sophia Magdalenas, höga kongl. krönings- dag, den 29 maji 1772, högtideligen firades i sjö- och stapel-staden Helsingfors, wardt föliande frögde-tal på rådhuset i underdånighet hållit, af magister Henr. Forsius. Rect. sch. triv. Stockholm, tryckt hos Henr. Fougt 1772 * Probsten Henric Forsii Lefnads-lopp af honom sjelf författadt, ilmestynyt teoksessa Bidrag till Helsingfors stads historia II. Samlade och utgifna af P. Nordmann. Helsingfors 1906 * Henrik Forsiuksen Helsingin historiaa käsitelleet väitöskirjat ovat ilmestyneet Tauno Nurmelan suomentamina teoksessa Entisaikain Helsinki. Helsingin historiayhdistyksen vuosikirja II. Helsinki 1937 ==Lähteet== ==Aiheesta muualla== *Arno Forsius : Henrik Forsius, Helsingin ensimmäisen historian kirjoittaja *Henrik Forsiuksen elämäkerta Kansallisbiografiassa Luokka:Suomen evankelis-luterilaisen kirkon papit Luokka:Suomalaiset historioitsijat Luokka:Suomen koulujen rehtorit Luokka:Vuonna 1733 syntyneet Luokka:Vuonna 1813 kuolleet
Tapio Rautavaaran diskografia

Tapio Rautavaaran diskografia ==Albumit== * Tapio Rautavaaran uusimpia laulelmia (1964, Rytmi) * Tapio Rautavaara (1965, Rytmi) * Kansanlauluja 1 (1966, Rytmi) * Tapsa laulaa ja laulattaa (1967, Rytmi) * Tapio Rautavaara laulaa ja laulattaa 2 (1969, Rytmi) * Muistoissain muuttumaton (1971, Sävel) * Tänään ei lauluja synny (1973, Sävel) * Unohtumaton ilta (1976, Finnlevy) == Kokoelmalevyt == ===LP-levyt=== * Kahdesta vanhasta laulukirjasta (1957, Rytmi) * Tapsa tutuissa tunnelmissa (1957, Rytmi) * Tapio Rautavaara (1958, Scandia) * Tapsa Tannerin seurassa (1959, Rytmi) * Tapsa Rautavaara (1964, Triola) * Tapsan vanhoja ja uusia laulelmia (1965, Rytmi) * Tapsa Rautavaara 2 (1967, Triola) * Tapsa (1967, Rytmi) * Lauluni aiheet (1968, Sävel) * Tapsa Rautavaara (1969, Rytmi) * Reissumiehen ralleja (1969, Rytmi) * Tapio Rautavaara (1970, Scandia) * Kulkurien kuningas (1970, Sävel) * Yölinjalla (1971, Rytmi) * Tapsa maalla ja merellä (1971, Sävel) * Tuttuja tunnelmia 1 (1971, Sävel) * Tuttuja tunnelmia 2 (1971, Sävel) * Tuttuja tunnelmia 3 (1972, Sävel) * Tapsa Rautavaara 1945–1952 (1977, Fonovox) * Unohtumattomat (1978, Finnlevy) * Unohtumattomat 2 (1979, Finnlevy) * Unohtumattomat 3 (1979, Finnlevy) * Reissumiehen taival (1979, Helmi) * Laulu on ollut iloni ja työni (1980, Valitut Palat) * Tapio Rautavaara laulaa (1980, Helmi) * Auringon lapsi (1980, Helmi) * Reissumies (4LP, 1980, Valitut Palat) * Reissumiehen taival II (1982, Helmi) * Täällä Pohjantähden alla − Tapsa laulaa kansanlauluja (1984, Helmi) ===CD-levyt=== * Reissumiehen taival (1987) * Reissumiehen taipaleelta (1989) * Reissumiehen taival (1991) * Reissumiehen taival II (1992) * Unohtumattomat (1992) * Tähdet, tähdet (1992, Tapio Rautavaara ja Olavi Virta) * Unohtumattomat 2 (1993) * Tapio Rautavaara - Muistoissamme 1-3 (1994) * Kulkuri ja joutsen (1994) * En päivääkään vaihtaisi pois – Sata levytystä vuosilta 1946–1979 (5CD 1995, 4CD 2004) * Suomiviihteen legendat - Tapio Rautavaara (1997) * 20 suosikkia – Reissumies ja kissa (2000) * 20 suosikkia – Juokse sinä humma (2000) * 20 suosikkia – Tuo aika toukokuun (2000) * Musiikin tähtihetkiä 6 - Tapio Rautavaara 1-2 (2001) * Isoisän olkihattu (2004) * En päivääkään vaihtaisi pois 1-2 - Mestarin parhaat vuosilta 1949-1979 (2004) * Reissumies ja tangokuningas 1-4 (2005, Tapio Rautavaara ja Olavi Virta) * Nostalgia - Tapio Rautavaara (2006) * Kulkurin valssi (2006) * Kulkurin taival - 48 mestariteosta (2008, 2CD) * Kulkurin taival (2008, 14CD) ==Aiheesta muualla== * Veikko Tiiton laatima Tapio Rautavaara -diskografia Rautavaara, Tapio Diskografia
Jesi

Jesi on Keski-Italiassa Anconan maakunnassa sijaitseva kaupunki. Asukkaita kaupungissa on noin 40 000\. Jesin vanhaa keskustaa ympäröivät linnoitusmuurit. Kaupungin nähtävyyksiä ovat Jesin oopperatalo, Teatro Pergolesi ja Pianettin palatsi, Palazzo Pianetti. == Lähteet == Luokka:Marchen kaupungit Luokka:Anconan maakunnan kunnat
Ningbon ja Zhoushanin satama

Ningbon ja Zhoushanin satama eli Ningbo-Zhoushan satama (, LOCODE: CN NGB, CN NBP (Ningbo Pt) tai CN ZOS (Zhoushan)) on Kiinan itäosassa sijaitsevan Zhejiangin maakunnan kahden satamakaupungin, mantereen puoleisen yli seitsemän miljoonan asukkaan suurkaupunki Ningbon ja sen läheisen, noin miljoonan asukkaan saaristokaupunki Zhoushanin merisatamien yhdistämisen seurauksena toimintansa 1. tammikuuta 2006 aloittanut suursatama Itä-Kiinan meren rannalla. Laaja suursatama koostuu yli kahdestakymmenestä satama-alueesta. thumb|left|230px|Hiilisatamaa Ningbon ja Zhoushanin sataman Ningbon konttiterminaalissa thumb|right|250px|Öljytankkeri Ningbon ja Zhoushanin satamassa == Maailman suurin rahtisatama 2012– == Satama on rahtimääränsä puolesta noussut maailman kaikkein suurimmaksi satamaksi vuonna 2012. Euroopan suurimman sataman eli Rotterdamin sataman laatimalla satamalistalla Ningbon ja Zhoushanin satama sijoittui vuosina 2009–2011 kokonaisrahtimääränsä puolesta jo maailmanlistan toiselle sijalle Shanghain sataman jälkeen. Kiinan merikuljetustilaston (China Shipping Database) mukaan satama olisi vuosien 2012 ja 2013 rahtitilastoissa ohittanut jo Shanghain sataman ja nousi 809,8 miljoonalla rahtitonnillaan maailman suurimmaksi satamaksi. == Lähteet == ==Aiheesta muualla== *Ningbo Port Co- Ltd:n sivusto (nbport.com.cn) *Satama- alueella olevat alukset (AIS-tietojen mukaan) (marinetraffic.com) *Ports merge to forge world's 3rd biggest (cbcsd.org.cn) *Port of Ningbo-Zhoushan Ranks No.1 in the World for Cargo Handling (2010-02-04) (ningbo.gov.cn) *Game analysis of Shanghai Port and Ningbo-Zhoushan Port competition cooperation strategy (cnki.com.cn) *Zhoushan - beautiful islands on East China sea (zhoushan.cn) Luokka:Kiinan satamat Luokka:Zhejiang
Viking (purjelaiva)

Viking on vuonna 1906 rakennettu purjelaiva.Viking; Sailing Ships, Fredrik Sandström Tämä teräksestä rakennettu parkki kuului vuosina 1929–1950 ahvenanmaalaiselle Eriksonien varustamolle. Marraskuussa 1946 Viking lähti purjehdukselle Vaasasta Etelä-Afrikan East Londonin kautta Australiaan, ja tällä purjehduksella matkusti 25 Suomen Lähetysseuran työntekijää East Londoniin ja sitten edelleen Lounais-Afrikkaan. Viking on Göteborgissa hotellina.Hotell Liseberg, Barken Viking ==Lähteet== == Aiheesta muualla == Luokka:Suomalaiset purjelaivat
Tommy Godwin

Thomas Charles "Tommy" Godwin (5. marraskuuta 1920 Connecticut, Yhdysvallat – 3. marraskuuta 2012 Solihull) oli brittiläinen ratapyöräilijä ja olympiamitalisti. Godwin syntyi brittiläisille vanhemmille Yhdysvalloissa, missä hän eli 11-vuotiaaksi asti. Tämän jälkeen Godwin muutti vanhempineen takaisin Yhdistyneeseen kuningaskuntaan. Godwin voitti kaksi pronssimitalia Lontoon kesäolympialaisissa 1948: hän kuului Ison-Britannian 4 km:n takaa- ajojoukkueeseen, ja 1 000 metrin aika-ajossa hän taipui vain Ranskan Jacques Dupontille ja Belgian Pierre Nihant'lle.Ron Stretton Bio, Stats and Results Godwin toimi Lontoon vuoden 2012 kesäolympialaisten lähettiläänä ja soihdunkantajana. Hän kuoli samana vuonna 3. marraskuuta Solihullissa 91-vuotiaana.http://www.dailymail.co.uk/sport/othersports/article-2227450/Tommy- Godwin-double-Olympic-cycling-medallist-passes-away-aged-91.html?ito=feeds- newsxmlhttp://www.britishcycling.org.uk/article/20121103--Obituary--Tommy- Godwin-1920-2012-0 == Lähteet == * Tommy Godwin Bio, Stats and Results Olympics at Sports-Reference.com === Viitteet === Luokka:Englantilaiset ratapyöräilijät Luokka:Brittiläiset olympiamitalistit Luokka:Vuonna 1920 syntyneet Luokka:Vuonna 2012 kuolleet
Tangshanin satama

Tangshanin satama (, LOCODE: CN TGS tai CN CFD (Caofeidian) tai CN JTG (Jingtang (Tangshan))) on Hebein maakunnan Tangshanin kaupungin suuri merisatama Keltaisenmeren Bohainmereksi kutsutun lahden rannassa. Satama sijaitsee rantakaistaleella Kiinan pääkaupunki Pekingistä linnuntietä noin 200-250 kilometriä itäkaakkoon. Satamaan kuuluu pääosin 2000-luvulla merenrantaa täyttämällä rakennettu uusi suuri satama-alue (Caofeidian) ja pitempään satamana toiminut Jingtangin satama (). == Maailman kymmenen suurimman sataman joukkoon== Rotterdamin sataman keräämien tilastojen mukaan Tangshan oli vuonna 2011 noussut jo maailman yhdeksänneksi suurimmaksi satamaksi 308,0 miljoonan tonnin kokonaisrahtimäärällä. Sataman rahdista suuri osa on irtotavaraa kuten hiiltä ja malmeja. Sataman kasvu on ollut erittäin nopeaa vuosina 2007-2012. Vuoden 2012 viiden ensimmäisen kuukauden jaksolta Tangshanin sataman rahtimäärä oli 148,95 miljoonaa tonnia, minkä kerrottiin kuvaavan 19,4 prosentin kasvua edellisvuoteen verrattuna. == Lähteet == ==Aiheesta muualla== *Satamayhtiö Tangshan Port Group Co,Ltd *Satama-alueella olevat alukset kartalla (AIS-tietojen mukaan) (marinetraffic.com) * Tangshan Port Caofeidian Port Area Coal Terminal Project Phase II (caofeidian.gov.cn) * Hong Kong Trade Development Council: Tangshan port to build two new container berths at Jingtang port area (Nov.2012) (hktdc.com) Satama Luokka:Kiinan satamat
Kenneth Bartholomew

Kenneth Eldred "Ken" Bartholomew (10. helmikuuta 1920 Leonard, Pohjois-Dakota – 9. lokakuuta 2012) oli yhdysvaltalainen pikaluistelija ja olympiamitalisti. Bartholomew saavutti olympiahopeaa 500 metrillä Sankt Moritzissa 1948 ajalla 43,2. Hän jakoi hopeasijan maanmiehensä Robert Fitzgeraldin ja norjalaisen Thomas Bybergin kanssa.Ken Bartholomew Bio, Stats and Results Bartholomew kuoli 9. lokakuuta 2012, 92-vuotiaana.http://www.startribune.com/local/174127931.html?refer=y == Lähteet == * Ken Bartholomew Bio, Stats and Results Olympics at Sports- Reference.com === Viitteet === Luokka:Yhdysvaltalaiset pikaluistelijat Luokka:Yhdysvaltalaiset olympiamitalistit Luokka:Vuonna 1920 syntyneet Luokka:Vuonna 2012 kuolleet
Qinhuangdaon satama

Qinhuangdaon satama (, LOCODE: CN SHP) on Hebein maakunnan Qinhuangdaon kaupungin suuri merisatama Keltaisenmeren Bohainmereksi kutsutun lahden rannalla. Rotterdamin sataman keräämien tilastojen mukaan Qinhuangdaon satama oli vuonna 2011 maailman kymmenenneksi suurin rahtisatama 287,0 miljoonan tonnin kokonaisrahtimäärällä. Merkittävä osa sataman kautta kulkevasta rahdista on hiiltä, jota sataman kautta kulki yli 100 miljoonaa tonnia vuodessa. Vuoden 2012 viiden ensimmäisen kuukauden jaksolta Qinhuangdaon sataman rahtimäärä oli 115,82 miljoonaa tonnia. == Lähteet == == Aiheesta muualla == * * Luokka:Qinhuangdao Luokka:Kiinan satamat
Shōchū

Shōchū () on japanilainen tislausmenetelmällä valmistettu viina. Se valmistetaan yleisimmin ohrasta, bataatista tai riisistä, mutta joskus harvemmin se voidaan tislata myös muista aineksista. Tyypillisesti shōchū on vahvuudeltaan 25 %, mutta useamman kerran tislattu variantti voi olla 35 %. Maultaan se on vähemmän hedelmäinen kuin riisiviini, ja maku riippuu hyvin paljon tislauksessa käytetystä tärkkelyksestä. Juomaa on saatavilla yleisesti japanilaisissa valintamyymälöissä ja jopa automaateissa. Riisityyppisen shōchūn lisäksi Japanissa on olemassa okinawalainen pelkästään riisistä valmistettu viina awamori. Shōchū on lähtöisin Kyūshūsta, mutta sitä valmistetaan ympäri Japania. == Lähteet == == Aiheesta muualla == Luokka:Japanilaiset juomat Luokka:Viinat
Denis Volodin

Denis Mihailovitš Volodin (, s. 11. heinäkuuta 1982 Kantalahti, Venäjän SNT, Neuvostoliitto) on venäläinen jalkapalloilija, jolla on myös Kazakstanin kansalaisuus. Volodin on viimeksi edustanut Kazakstanin Superliigassa pelaavaa FK Atyrauta. Hän on ollut myös nimettynä Kazakstanin maajoukkueryhmään, mutta ei ole pelannut yhtään ottelua sen riveissä. Suomessa Denis Volodin on pelannut MYPA:n, FC Jazzin ja TP-47:n joukkueissa yhteensä 71 Veikkausliigan ottelua vuosina 2000–2004. Kaudeksi 2005 hänellä oli sopimus FF Jaron kanssa. Se kuitenkin purettiin harjoitusottelussa tapahtuneet välikohtauksen vuoksi. ==Lähteet== *Veikkausliigan tilastot ===Viitteet=== Luokka:Kazakstanilaiset jalkapalloilijat Luokka:Venäläiset jalkapalloilijat Luokka:Vuonna 1982 syntyneet Luokka:Elävät henkilöt
Brian J. Smith

Brian J. Smith (s. 12. lokakuuta 1981 Dallas, Texas) on yhdysvaltalainen näyttelijä. Hänen tunnetuin roolinsa on luutnantti Matthew Scottina televisiosarjassa Stargate Universe. ==Nuoruus ja uran alku== Smith syntyi Dallasissa, Texasin osavaltiossa. Hän vietti nuoruutensa Allenissa, Texasissa. Smith opiskeli aluksi teatteritaidetta Collin County Community Collegessa Planossa, Texasissa.Darren Sumner: Brian J. Smith cast in Stargate Universe GateWorld, 15.1.2009. Viitattu 26.12.2012. Sen jälkeen hän muutti New Yorkiin, jossa jatkoi näyttämötaiteen opintoja Juilliard Schoolissa. Hän valmistui sieltä neljän opiskeluvuoden jälkeen vuonna 2007. Smith aloitti elokuvauransa esiintymällä indie-elokuvissa. Hän sai ensimmäinen roolinsa jo opiskeluaikanaan elokuvassa Hate Crime vuonna 2005. Sitten hänen uransa edistyi hitaasti. Vasta kaksi vuotta valmistumisensa jälkeen hän sai lisää roolitöitä. Vuonna 2009 hän esiintyi indie-elokuvissa Red Hook ja The War Boys. Lisäksi hän vieraili yhdessä jaksossa televisiosarjassa Kova laki vuonna 2009. ==Läpimurto== Vuonna 2009 Smith kiinnitettiin televisiosarjaan Stargate Universe. Sarjaa esitettiin kahden tuotantokauden verran vuosina 2009–2011, kunnes se lopetettiin alhaisen suosion takia.Nellie Andreeva: Official: Syfy cancels ’Stargate Universe’ Deadline Hollywood, 16.12.2010. Viitattu 26.12.2012. Siitä huolimatta luutnantti Matthew Scottin rooli oli Smithin kansainvälinen läpimurto. Stargate Universen ohella hän esiintyi myös sen vuosina 2009–2010 esitetyssä sisarsarjassa SGU Stargate Universe Kino. Stargate Universen jälkeen Smith sai muitakin rooleja merkittävissä televisiosarjoissa ja elokuvissa. Hänellä oli vuonna 2010 pieni rooli Hercule Poirot -televisiosarjaan kuuluvassa elokuvassa Hercule Poirot: Idän pikajunan arvoitus. Vuonna 2011 hän esiintyi televisiosarjassa Gossip Girl. Lisäksi hän näytteli televisioelokuvassa Red Factions. Vuonna 2012 Smith vieraili sarjoissa Kooma, Warehouse 13 ja Good Wife. Alustavasti on ilmoitettu, että vuonna 2013 hän vierailee Defiance-televisiosarjan jaksossa, joka julkaistaan Yhdysvalloissa huhtikuussa 2013.Philiana Ng: Syfy’s ‘Defiance’ casts ‘Stargate Universe’ actor The Hollywood Reporter, 17.10.2012. Viitattu 26.12.2012. Smith esittää sarjassa NASA:n astronauttia, jonka luullaan kuolleen avaruusaseman räjähdyksessä, mutta tämä olikin selvinnyt hengissä onnettomuudesta. Elokuvien ohella Smith on esiintynyt myös näyttämöllä. Vuoden 2007 kesällä hän esiintyi New Yorkissa DR2-teatterissa Marissa Kaminin kirjoittamassa näytelmässä The Fabulous Life of a Size Zero, jonka ohjasi Ben Rimalower.Alumni News The Juilliard School, syyskuu 2007. Viitattu 26.12.2012. Myöhemmin hän on esiintynyt Broadwaylla näytelmässä Come Back, Little Sheba. ==Lähteet== Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
Abu-Bakr al-Qirbi

Abu-Bakr Abdullah al-Qirbi (; s. 1942 Al Bayda') on jemeniläinen poliitikko.Republic Of Yemen Ministry Of Foreign Affairs: His Excellency Dr. Abu-Bakr Abdullah Al-Qirbi , Minister of Foreign Affairs Al-Qirbi on koulutukseltaan lääkäri. Hän on suorittanut tutkinnon Edinburghin, Lontoon ja Liverpoolin yliopistoissa ja on useiden lääketieteellisten seurojen jäsen. Häneltä on ilmestynyt yli 30 tieteellistä julkaisua. Al-Qirbi on työskennellyt muun muassa Kanadassa Whalesin yliopiston professorina 1974–1978 ja Jemenissä Sanaan yliopiston vararehtorina 1982–1993. Vuosina 1993–1994 hän toimi Jemenin opetusministerinä. Vuonna 2001 hänestä tuli maansa ulkoministeri, jona hän toimi, kunnes Jemenin vallankumouksen aikana vuonna 2011 presidentti Ali Abdullah Saleh erotti koko hallituksen.Asharq Al-Awsat interview: Yemeni FM Abu-Bakr al-Qirbi Al-Qirbi on naimisissa, ja hänellä on kaksi poikaa. == Lähteet == Luokka:Jemeniläiset poliitikot Luokka:Ulkoministerit Luokka:Opetusministerit Luokka:Vuonna 1942 syntyneet Luokka:Elävät henkilöt
Hipaisu ikuisuutta

Hipaisu ikuisuutta on rap-artisti Seppo Lampelan Steen1 -nimellä julkaistu pitkäsoitto. Monsp Recordsin kautta julkaistu albumi julkaistiin CD-versiona 30. marraskuuta 2012 ja vinyylinä 14. joulukuuta 2012. Albumin vinyyliversio sisältää lipukkeen, jolla albumin kappaleet voi ladata mp3-tiedostoina laillisesti internetistä. == Taustaa == Seppo Lampela aloitti Bassoradion keskustelupalstalla albumia käsittelevän keskustelun keväällä 2012. Lampela laittoi palstalle tilinumeronsa ja kirjoitti, että albumi tullaan julkaisemaan ilmaisena internetissä, mutta vasta kun hänen tililleen kertyy lahjoituksia 10 000 euroa. Julkaisutavan ideana oli Lampelan halu saada ihmiset ymmärtämään musiikkialbumien myynnin merkitys itse muusikolle. Poliisi kuitenkin keskeytti Lampelan rahankeruun, sillä kyseinen menetelmä rahan keräämiseksi on Suomessa rahankeräyslain vastainen. Lopulta albumi julkaistiin nykyisessä muodossaan loppusyksystä 2012. Lampelan tilille oli ehtinyt kertyä lahjoituksina kuitenkin noin tuhat euroa, ja kaikki rahaa lahjoittaneet saavat albumista erilaisen CD-R-version. == Kappaleet == # # # # # (mukana Kastanja Herold) # # # # # # (mukana Sakari Kuosmanen) # == Arvostelut == * Keskisuomalainen: ristiriitainenKeskisuomalainen * Rumba: Rumba == Lähteet == Luokka:Seppo Lampelan albumit Luokka:Vuoden 2012 albumit
Oswalt Kolle

Oswalt Kolle (2. lokakuuta 1928 Kiel – 24. syyskuuta 2010 Amsterdam) oli saksalainen seksologi. Hän oli seksuaalikasvatuksen pioneeri ja haastoi elokuvissaan ja kirjoissaan konservatiivisen Konrad Adenauerin ajan tabuja.The Local: Oswalt Kolle, German sex education pioneer, dead at 81. The Local. Kolle varttui Frankfurtissa. Hän saavutti alun perin menestystä julkkiksia koskevalla journalismilla, mutta siirtyi seksuaalikasvatukseen. Hänen kirjojaan on käännetty 12 kielelle. Hänen elokuviensa joukossa on kaksiosainen Rakkauden ihme – avioliiton sukupuolielämä (1968). Kolle muutti Alankomaihin ja sai sen kansalaisuuden. Hänen työtään ovat kritisoineet kirkolliset piirit ja konservatiiviset poliitikot. Helmikuussa 2010 hän tuomitsi viimeisessä haastattelussaan piispa Walter Mixan tämän näkemyksestä, jonka mukaan seksuaalisella vallankumouksella oli osuutensa katolisen kirkon sisäisessä lasten hyväksikäyttöskandaalissa. Kolle kertoi julkisesti vuonna 1997 olevansa biseksuaali. Hän oli 47 vuotta naimisissa Marlies Kollen kanssa, ja pari sai kolme lasta. Kolle palkittiin vuonna 2000 Magnus Hirschfeld -mitalilla.Awarding the Magnus-Hirschfeld-Medal for Outstanding Contributions to Sex Reform to Oswalt Kolle, Amsterdam == Lähteet == == Aiheesta muualla == * Luokka:Saksalaiset seksologit Luokka:Vuonna 1928 syntyneet Luokka:Vuonna 2010 kuolleet
André Chéron

André Chéron (25. syyskuuta 1895 Colombes, Ranska – 12. syyskuuta 1980 Leysin, Sveitsi) oli ranskalainen shakinpelaaja ja shakkitehtävien laatija sekä shakkikirjailija. Hänelle myönnettiin vuonna 1959 laadinnan kansainvälisen mestarin arvonimi samana vuonna, jolloin arvonimi perustettiin. Hän oli myös merkittävä loppupeliteoreetikko. Nuoruudessaan Chéron muutti heikon terveytensä takia Sveitsiin.. Hän asui siellä sittemmin useita vuosia. Terveydentilansa vuoksi Chéron ei myöskään paljon pelannut shakkia vaan keskittyi enimmäkseen shakkitehtävien laatimiseen. Pelaajana hän kuitenkin voitti Ranskan mestaruuden kolme kertaa (1926, 1927 ja 1929). Lisäksi hän edusti Ranskaa Lontoon shakkiolympialaisissa 1927. Amatöörien maailmanmestaruuskisoissa Haagissa vuonna 1928 hän sijoittui 16 pelaajan joukossa 9.:nneksi. ==Laatijana ja kirjailijana== Chéron laati etupäässä lopputehtäviä, mutta myös joitakin mattitehtäviä. Hänen tuotantonsa määrä on yli 450, joista lopputehtäviä noin 400.Jerzy Konikowski: Kompozycja w treningu szachisty. Wydawnictwo Szachowe "Penelopa", Varsova, 2003, s. 76. ISBN 83-86407-54-9 Ansioistaan laatijana hänelle myönnettiin kansainvälisen tehtävämestarin arvonimi vuonna 1959. Lisäksi hän sai kansainvälisen tehtävätuomarin arvon 1957. Lopputehtävien laatimisen ohella Chéron analysoi ja tutki systemaattisesti loppupeliä. Monet Chéronin laatimista lopputehtävistä ovat olennainen osa loppupelejä koskevaa teoriaa. Työnsä tuloksena hän julkaisi neliosaisen teoksen Lehr- und Handbuch der Endspiele, jonka toinen laitos julkaistiin vuosina 1960–70.Endspiele und Studie Siegfried Hornecker 2006 Viitattu 26.12.2012 Alkuperäinen versio ranskaksi ilmestyi vuonna 1952. Teossarjaan oli kerätty liki kaikki tuonaikainen tietämys loppupeleistä sekä niihin liittyviä lopputehtäviä. Chéron käytti työssään lukuisia lähteitä, mutta sisällytti teoksiinsa myös runsaasti omaa materiaaliaan. Ratkaisu: 1\. b8R+ Txb8 2\. axb8R+ Kd6 3\. c8R+ Ke6 4\. d8R+ Lxd8 5\. exd8R+ Kf6 6\. g8R+ Txg8 7\. hxg8R+ Kg6 8\. f8R# ==Lähteet== Luokka:Shakkitehtävien laatijat Luokka:Ranskalaiset shakinpelaajat Luokka:Vuonna 1895 syntyneet Luokka:Vuonna 1980 kuolleet
Valter Forsius

Valter Woldemar Forsius (14. syyskuuta 1856 Heinola – 27. syyskuuta 1939 Helsinki) oli suomalainen opettaja, aistivialliskoulujen tarkastaja ja kouluneuvos.Ylioppilasmatrikkeli 1853–1899Kouluneuvos Valter Forsius kuollut, Helsingin Sanomat, 29.09.1939, nro 262, s. 12, Kansalliskirjaston digitaaliset aineistot. Viitattu 28.09.2024 Forsiuksen vanhemmat olivat lyseonrehtori Carl Henrik Forsius ja Amalia Charlotta Aschan. Hän pääsi ylioppilaaksi Porvoon ruotsalaisesta lyseosta 1875. Forsius valmistui Helsingin yliopistosta filosofian kandidaatiksi 1880 ja filosofian maisteriksi 1882 opiskeltuaan luonnontieteitä. Forsius vihittiin riemumaisteriksi 1932. Forsius toimi koulunopettajana Porvoossa 1878–1880 ja Haminassa 1882–1885. Hän lähti sitten valtion apurahalla tutustumaan aistiviallisten opetusmenetelmiin Skandinavian maissa, Saksassa ja Sveitsissä. Matkansa perusteella hän laati laajan ehdotuksen aistiviallisten opetussuunnitelman uudelleen järjestämiseksi Suomessa. Forsius oli 1890–1892 Porvoon kuuromykkäkoulun opettajana ja Porvoon kansakoulujen tarkastajana sekä samanaikaisesti Porvooseen perustetun Suomen ensimmäisen ruotsinkielisen kansanopiston johtajana.Arno Forsius: Valter Forsius . Vuonna 1892 hänestä tuli aistivialliskoulujen tarkastaja kouluhallitukseen, ja lastensuojeluosaston kouluneuvos hän oli 1918–1925. Hän erosi virasta 1926 täysinpalvelleena ja asettui asumaan Tammisaareen. Forsius toimi Helsingissä ollessaan lisäksi säästöpankin virkailijana sekä Kustannus Oy G. W. Edlundin johtajana 1907–1917. Aistivialliskoulujen Lehden toimittaja hän oli 1892–1919. Forsius oli Helsingin kaupunginvaltuuston jäsenenä, useiden valtion ja kuntain komiteain puheenjohtajana ja jäsenenä sekä Helsingin VPK:n päällikkönä.Otavan Iso tietosanakirja, Otava 1968, osa 2 p. 1450 Forsius oli naimisissa vuodesta 1883 Emilia Sofia Liliuksen kanssa. Heidän poikansa oli aluelääkäri ja hyönteistieteilijä Runar Forsius (1884–1935).Ylioppilasmatrikkeli 1902, matrikkelinumero 27693 Runar Forsius ==Lähteet== Luokka:Suomalaiset virkamiehet Luokka:Suomalaiset opettajat Luokka:Helsingin kaupunginvaltuutetut Luokka:Vuonna 1856 syntyneet Luokka:Vuonna 1939 kuolleet
Elisabet Stuart

Elisabet Stuart (19. elokuuta 1596 – 13. helmikuuta 1662 Lontoo, Ison- Britannian kuningaskunta) oli englantilainen prinsessa ja Skotlannin kuningasperheen jäsen. == Suku == Elisabet oli Englannin kuningas Jaakko I:n ja Tanskan prinsessa Anna Tanskalaisen ainoa aikuiseksi asti elänyt tytär. Hänet nimettiin kuningatar Elisabet I:n mukaan. Elisabet Stuartin isä oli alkujaan Skotlannin kuningas, mutta peri myös Englannin valtaistuimen vuonna 1603. == Avioliitto ja lapset == Elisabet avioitui Pfalzin vaaliruhtinas Fredrik V:n kanssa vuonna 1613. Englanti joutui Elisabetin avioliiton takia mukaan kolmikymmenvuotiseen sotaan, jonka aikana hänen puolisonsa Fredrik oli lyhyesti myös Böömin kuninkaana talvella 1619–1620 eli ns. Talvikuningas. Elisabet synnytti kaikkiaan 13 lasta. == Englannin kruununperimys == Yksi lapsista oli Sofia von der Pfalz Hannover, joka julistettiin myöhemmin Englannin kruununperijäksi, kun parlamentti vuonna 1701 määräsi Act of Settlement lailla valtaistuimelle nousevaksi Jaakko I:n protestanttisen jälkeläisen. Sofia kuitenkin kuoli ennen kuin serkuntyttärensä kuningatar Anna, joten hänen poikansa Yrjö I peri vaatimuksen kruunuun ja nousi vuonna 1714 Ison-Britannian valtaistuimelle. Samalla Hannover-suku nousi valtaan, kun Stuartit oli syrjäytetty valtaistuimelta. Näin Elisabet on kaikkien myöhempien brittimonarkkien esiäiti tyttärenpoikansa kautta. Elisabet kuoli 66-vuotiaana Lontoossa helmikuussa 1662 ollessaan veljenpoikansa Kaarle II:n vieraana. == Lähteet == == Aiheesta muualla == Luokka:Englannin kuninkaalliset Luokka:Vuonna 1596 syntyneet Luokka:Vuonna 1662 kuolleet
Qaasuitsup

Qaasuitsup on entinen Grönlannin kunta, joka perustettiin kuntauudistuksen yhteydessä vuonna 2009. Siellä oli vuonna 2008 noin 18 000 asukasta.Nordkommunen skal hedde . Sermitsiaq 11.8.2008. Viitattu 26.12.2012. Sen keskuspaikkana toimi Ilulissat. Kunnan vaakunan on suunnitellut taiteilija Kristian Fly. Kunta jaettiin vuoden 2018 alussa Qeqertalikin ja Avannaatan kunniksi. ==Asutuskeskukset== ===Kaupungit=== * Aasiaat * Ilulissat * Kangaatsiaq * Qaanaaq * Qasigiannguit * Qeqertarsuaq * Upernavik * Uummannaq ===Kylät=== * Aappilattoq * Akunnaaq * Attu * Iginniarfik * Ikamiut * Ikerasaarsuk * Ikerasak * Ilimanaq * Illorsuit * Innaarsuit * Kangerluk * Kangersuatsiaq * Kitsissuarsuit * Kullorsuaq * Moriusaq * Naajaat * Niaqornaarsuk * Niaqornat * Nutaarmiut * Nuugaatsiaq * Nuussuaq * Oqaatsut * Qaarsut * Qeqertaq * Qeqertat * Saattut * Saqqaq * Savissivik * Siorapaluk * Tasiusaq * Tussaaq * Ukkusissat * Upernavik Kujalleq ==Lähteet== ==Aiheesta muualla== * Qaasuitsupia Kommunia *
Kuurojen ja sokeain koulu

Kuurojen ja sokeain koulu, entinen Suomen Aistivialliskoulujen lehti (Tidskrift för abnormskolorna i Finland), on vuonna 1892 perustettu Suomen Aistivialliskoulujen opettajaliiton julkaisema lehti. Vuonna 1931 sen nimeksi tuli Kuuromykkäin- ja sokeainkoulu, ja nykyisin lehden nimi on Kuurojen ja sokeain koulu (ISSN 2242-0649). Sen päätoimittaja on Tuomo Alfthan. Lehden nimikkeitä ovat olleet myös Suomen aistivialliskoululehti ja Aistivialliskoululehti. Lehden julkaisija on ollut vuodesta 1993 Kuurojen ja sokeain opettajain liitto, nykyiseltä nimeltään KSOLLI ry. Vuodesta 2006 lähtien lehti on ilmestynyt vain verkossa. Kansaneläkelaitos ilmoitti vuonna 2024, että ääni- ja kuvatallenteiden tulkkaus rajataan KELAn palveluiden ulkopuolelle, mistä on haittaa palveluiden käyttäjille ja mikä ainakin kansanedustaja Laura Meriluodon mukaan on muun muassa tulkkauspalvelulain vastaista. == Lähteet == ==Aiheesta muualla== *Kuurojen ja sokeain koulu -lehti verkossa *Suomen aistivialliskoulujen lehti, 20 ensimmäistä vuosikertaa Kansalliskirjaston digitoiduissa aineistoissa Luokka:Suomalaiset aikakauslehdet Luokka:Suomalaiset verkkolehdet Luokka:Kuurous Luokka:Sokeus
Sermersooq

thumb|250px|Näkymä Nuukiin. Sermersooq on Grönlannin kunta. Se perustettiin vuoden 2009 kuntauudistuksen yhteydessä. Sermersooqin keskuspaikka on Nuuk. ==Asutuskeskukset== ===Kaupungit=== * Ittoqqortoormiit * Nuuk * Kangilinnguit * Paamiut * Tasiilaq ===Kylät=== * Arsuk * Isortoq * Kapisillit * Kulusuk * Kuummiut * Qeqertarsuatsiaat * Sermiligaaq * Tiniteqilaaq ==Lähteet== ==Aiheesta muualla== * Kommuneqarfik Sermersooq *
Kujalleq

pienoiskuva|Näkymää Saarloqin kylästä. Kujalleq on yksi Grönlannin kunnista ja se perustettiin kuntauudistuksen yhteydessä vuonna 2009. Sen keskuspaikkana toimii Qaqortoq. == Asutuskeskukset == === Kaupungit === * Nanortalik * Narsaq * Qaqortoq === Kylät === * Aappilattoq * Alluitsup Paa * Ammassivik * Eqalugaarsuit * Igaliku * Narsarmijit * Narsarsuaq * Qassiarsuk * Qassimiut * Saarloq * Tasiusaq == Lähteet == == Aiheesta muualla == * Kommune Kujalleq * AccuWeather *
Qeqqata

Qeqqata on yksi Grönlannin kunnista. Se perustettiin 1. tammikuuta 2009 kuntauudistuksen yhteydessä, kun Sisimiutin ja Maniitsoqin kunnista yhdistettiin Qeqqatan kunta. Kunnan keskuspaikkana toimii Sisimiut. Kunnan alueella on arktinen ilmasto ja talvisin saattaa lämpötila laskea -35 °C:een ja kesällä voi olla 20 °C lämmintä. Sen merialue pysyy kuitenkin ympäri vuoden jäästä vapaana. Sen vuoksi sinne on mahdollista liikennöidä laivalla myös talvella. Kunnan alueella on myös Kangerlussuaqin lentoasema. Se on suurin lentoasema Grönlannissa. == Asutuskeskukset == Qeqqata kunnassa on kaksi kaupunkia ja kuusi kylää: === Kaupungit === * Maniitsoq * Sisimiut === Kylät === * Atammik * Itilleq * Kangaamiut * Kangerlussuaq * Mourisaq * Napasoq * Sarfannguit Lähde: == Lähteet == == Aiheesta muualla == * *
Casper

Casper voi tarkoittaa seuraavia: * Casper, Kasper, miehen etunimi * Casper, kaupunki Wyomingissa, Yhdysvalloissa * Casper, vuoden 1995 elokuva * Casper, piirrossarja * Casper, videopeli * Casper, sukunimenä: ** Billy Casper (1931–2015), yhdysvaltalainen golfaaja ** John Casper (s. 1943), yhdysvaltalainen astronautti ja ilmavoimien pilotti.
Isoglossi

Isoglossi (myös: heteroglossi) on maantieteellinen raja tietyn kielellisen ominaisuuden, kuten vokaalin ääntämisen, sanan merkityksen tai käyttöä joissakin syntaktisessa ominaisuudessa. Päämurteet tyypillisesti rajoittuvat isoglossi-ryhmiin, esimerkiksi Benrathin linja erottaa yläsaksan muista länsigermaanisista kielistä, ja La Spezia–Rimini-linja jakaa Pohjois-Italian murteet Keski-Italian murteista. Yksittäinen isoglossi ei kuitenkaan välttämättä liity kielirajoihin. Yksi tunnetuimmista isoglosseista on indoeurooppalaisten kielten kentum–satem-isoglossi. Samantapainen kuin isoglossi, on isografi, joka tarkoittaa vaihtelua kirjoitusjärjestelmissä. Molemmat käsitteet ovat käytössä myös historiallisessa kielitieteessä. ==Aiheesta muualla== * Isoglossi, Tieteen termipankki Luokka:kielitiede
Saint Louis (täsmennyssivu)

Saint Louis tarkoittaa muun muassa seuraavia: ==Henkilöitä == * Saint Louis, Ludvig IX Pyhä (1214–1270), Ranskan kuningas 1226–1270 * France St. Louis (s. 1958), kanadalainen jääkiekkoilija ==Asutuskeskuksia== * Saint-Louis, kunta Ranskassa, Haut-Rhinin departementissa * Saint-Louis, kunta Ranskassa, Mosellen departementissa * Saint-Louis, kunta Ranskassa, Guadeloupen departementissa * Saint-Louis, kunta Réunionilla * Saint-Louis, kaupunki Senegalissa * Saint-Louis, kaupunki Kanadassa, Quebecin provinssissa * St. Louis, kaupunki Yhdysvalloissa, Missourin osavaltiossa * St. Louis, kaupunki Yhdysvalloissa, Michiganin osavaltiossa * St. Louis, pikkukaupunki Yhdysvalloissa, Oklahoman osavaltiossa * Île Saint-Louis, saari Seinessä, Pariisissa ==Muuta== * Saint Louis, joki Yhdysvalloissa Minnesotan ja Wisconsinin osavaltioissa * Saint-Louis, järvi Kanadan Quebecissä * St. Louisin piirikunta Yhdysvalloissa, Missourin osavaltiossa * St. Louisin piirikunta Yhdysvalloissa, Minnesotan osavaltiossa * St. Louis Blues, bluesmusiikkikappale * St. Louis Blues, yhdysvaltalainen jääkiekkojoukkue * MS St. Louis, saksalainen laiva * FS Saint Louis (1896), Ranskan laivaston Charlemagne-luokan taistelulaiva.
Carl Rudolf Forsman

Carl Rudolf "Kaarle" Forsman (15. elokuuta 1802 Veteli – 29. heinäkuuta 1882 Vaasa) oli suomalainen rovasti, rehtori ja Tammikuun valiokunnan jäsen.Yrjö Kotivuori, Ylioppilasmatrikkeli 1640–1852: Carl Rudolf Forsman. Verkkojulkaisu 2005. Luettu 28.7.2018. Forsman kävi Vaasan triviaalikoulua ja pääsi ylioppilaaksi Turussa 1820. Forsman vihittiin papiksi 1823 ja hän valmistui filosofian kandidaatiksi ja maisteriksi Turun akatemiasta 1827. Forsmanista tuli teologian kunniatohtori 1864 ja riemumaisteri 1877. == Ura pappina == Forsman oli Vähänkyrön kirkkoherran apulaisena vuodesta 1823. Vaasan triviaalikoulun vt. ylempänä kollegana vuodesta 1829 ja sitten Porin triviaalikoulussa vt. apologistana 1831, vakinaisena apologistana 1832–1833, vt. ylempänä kollegana 1833 ja vt. konrehtorina vuodesta 1833. Turun triviaalikoulussa hän toimi vt. konrehtorina 1836–1837, vt. rehtorina 1837 sekä konrehtorina 1837–1839 ja samalla Turun lukion vt. historian lehtorina 1837–1838. Hän oli sen jälkeen Porin triviaalikoulun vt. rehtorina 1839, Hämeenlinnan triviaalikoulun (sittemmin yläalkeiskoulun) rehtorina 1839–1845 ja Turun yläalkeiskoulun rehtorina vuodesta 1845. Ilmajoen kirkkoherraksi Forsman valittiin 1850 ja hän astui virkaan 1852 saaden samana vuonna rovastin arvon. Forsman oli vt. lääninrovastina 1852 ja 1854–1856 sekä vakinaisena lääninrovastina 1856–1878. Forsman oli Tammikuun valiokunnan jäsenenä 1862. Hän oli puhujana pappeinkokouksessa Turussa 1842 ja toimi synodaaliväitöksen preeseksenä 1859. Forsman julkaisi ensimmäisen suomenkielisen synodaaliväitöskirjan Pyhäin palveluksesta, 1859.Otavan Iso tietosanakirja, Otava 1968, osa 2, p. 1450 == Yksityiselämä == Forsmanin vanhemmat olivat Vähänkyrön kirkkoherra Zachris Forsman (1763–1839) ja Eva Aurora Estlander. Forsman oli naimisissa vuodesta 1837 Sofia Charlotta Björnbergin (k. 1904) kanssa. Heidän lapsiaan olivat kansakouluntarkastaja, rehtori ja lehtimies Kaarlo Waldemar Forsman (1837–1922), Helsingin teollisuuskoulun rehtori William Vindician Forsman (1844–1914) ja Ähtävän kirkkoherra Ivar Rudolf Forsman (1857–1911). == Teoksia == * Dissertatio theologica, sistens principia recentioris theologiae, critice dijudicata, cujus partem tertiam consent. max. vener. facult. theolog. Aboëns. praeside mag. Jacobo Bonsdorff, s. s. th. doct. [et] profess. publ. [et] ordin. publico examini modeste offert Carolus Rudolphus Forsman. Åbo 1822 * Inledning till en grundteckning af läran om den absoluta friheten vid sin öfvergång till ändlighet i viljan, under olika skaplynnen, framträdande såsom rätt. Andra afdeln. Med filosofiska fakultetens i Åbo tillåtelse, under inseende af Johan Henric Avellan, historiarum professor, utgifven för filosofiska gradens vinnande, och til ompröfning framställd af Carl Rudolph Forsman. Åbo 1827 * Ord- och sak-förklaringar till M. Tullii Ciceronis Tusculanae disputationes ; utgifna af C.R. Forsman. Åbo 1847 ==Lähteet== Luokka:Suomen evankelis-luterilaisen kirkon papit Luokka:Tammikuun valiokunta Luokka:Suomen koulujen rehtorit Luokka:Vuonna 1802 syntyneet Luokka:Vuonna 1882 kuolleet
San Luis

San Luis tarkoittaa seuraavia: __TOC__ == Paikannimenä == *Argentiina ** San Luisin maakunta ** San Luis (Argentiina), maakunnan pääkaupunki *Dominikaaninen tasavalta ** San Luis (Dominikaaninen tasavalta) *Guatemala ** San Luis (Guatemala) *Honduras ** San Luis (Honduras) *Kolumbia ** San Luis (Antioquia) ** San Luis de Palenque *Kuuba ** San Luis (Pinar del Río) ** San Luis (Santiago de Cuba) *Meksiko ** San Luis Potosí, osavaltio ** San Luis Potosi, kaupunki ** San Luis Río Colorado ** San Luis Soyatlán *Peru ** San Luis (Peru) *Yhdysvallat ** San Luis (Arizona) ** San Luis (Colorado) ** San Luis Obispo, kaupunki Kaliforniassa San Luis Obispon piirikunnassa == Laivoja == * ARA San Luis (S-32), Argentiinan laivaston sukellusvene * ARA San Luis (1937), Argentiinan laivaston hävittäjä * San Luis -luokka, Espanjan laivaston kuuden linjalaivan muodostama alusluokka * San Luis (1717), Espanjan laivaston Santa Isabel -luokan linjalaiva * San Luis (1724), Espanjan laivaston San Luis -luokan linjalaiva * San Luis (1767), Espanjan laivaston San Carlos -luokan linjalaiva.